ମାଥିଲିଃ (ମାଲକାନଗିରି ଜିଲା ମାଥିଲି ବ୍ଲକ ଅନ୍ତର୍ଗତ ସୋଡିଗୁଡା ଗାଁରେ ଦେଖାଦେଇଛି ଅଜଣା ରୋଗର ଭୟାଭୟତା । ସ୍ବାସ୍ଥ୍ୟକେନ୍ଦ୍ର ଆଣିବାକୁ ନାରାଜ ହୋଇ ଗ୍ରାମବାସୀ ଗୁଣିଆ ର ଶରଣ ପଶୁଛନ୍ତି । ତେବେ କେବେ ହଟିବ ଏହି ଦୁର୍ବିଶହ ଜୀବନ ନେଉଥିବା ଅଜଣା ରୋଗ ର ଛାଉଣି ତାହାକୁ ନେଇ ଗ୍ରାମବାସୀଙ୍କ ମଧ୍ୟରେ ଦନ୍ଦ୍ବ ସୃଷ୍ଟି ହୋଇଛି । ମିଳିଥିବା ଖବର ପ୍ରକାରେ , ଗତ କିଛି ଦିନ ହେବ ଗାଁ ର ଲୋକଙ୍କୁ ଦେହ ଫୁଲିବା ସହିତ ଦୁର୍ବଳ ହୋଇପଡୁଛନ୍ତି । ପରେ ସପ୍ତାହକ ମଧ୍ୟରେ ଗୋଟିଏ ଗୋଟିଏ ଜୀବନ ଚାଲିଯାଉଛି । ବର୍ତ୍ତମାନ ସୁଦ୍ଧା ଗାଁ ର ବାମନ ମାଢି , ଆଡମା ସୋଡି , ମିଡିଆ ସୋଡି , କସା ମାଢି , ଲକ୍ଷ୍ମି କବାସୀ , ଇର୍ମା କବାସୀ , ମଙ୍ଗଳା ମାଡକାମୀଙ୍କ ମୃତ୍ୟୁ ଘଟିଥିବାବେଳେ ଗାଁର ୧୪ ବର୍ଷିୟ ସନମତି ମାଡି , ପଦ୍ମାମାଡି ମଧ୍ୟ ଅନୁରୂପ ଭାବେ ଏହି ଅଜଣା ରୋଗର ଶିକାର ହୋଇ ପ୍ରାଣ ହରାଇଛନ୍ତି ।
ଗାଁ ରେ ଦିନକୁ ଶବ ବାହାରୁଥିବାରୁ ଲୋକେ ମଧ୍ୟ ଏହି ରୋଗକୁ ନେଇ ବେଶ ଆତଙ୍କିତ ହୋଇପଡିଛନ୍ତି । ତେବେ ଅନ୍ୟ ଉପାୟ ନ ପାଇ ଗାଁର ମୁଖିଆଙ୍କ କଥା ମାନି ଦିଶାରି ପାଖକୁ ଯାଉଥିବା କହିଛନ୍ତି ଗ୍ରାମବାସୀ । ଏପଟେ ସ୍ବାସ୍ଥ୍ୟକେନ୍ଦ୍ରକୁ ଯିବା ପାଇଁ ଗାଁ ର କିଛି ଶିକ୍ଷିତ ସମ୍ପ୍ରଦାୟର ଯୁବକ ପରାମର୍ଶ ଦେଇଥିଲେ ମଧ୍ୟ କରୋନା ଯୋଗୁ ସ୍ବାସ୍ଥ୍ୟକେନ୍ଦ୍ରକୁ ଗଲେ ମଧ୍ୟ କର୍ମଚାରୀ ଗୁରୁତ୍ବ ଦେବେ ନାହିଁ ବୋଲି କହି ଶେଷରେ ଦିନକୁ ଦିନ ଜଣ ଜଣଙ୍କ ମୁଣ୍ତ ଯାଉଥିବା ଗାଁର ଯୁବକ ପ୍ରକାଶ କରିଛନ୍ତି । ଅନ୍ୟପକ୍ଷରେ କେଉଁ ରୋଗରେ ଲୋକଙ୍କ ପ୍ରାଣ ଯାଉଛି ତାହା ସ୍ପଷ୍ଟ ଜଣାପଡୁନାହିଁ । ଗତ ମାସେ ତଳେ ଜଣେ ରୋଗୀ ସ୍ବାସ୍ଥ୍ୟକେନ୍ଦ୍ରକୁ ଆସିଥିଲେ । ତାଙ୍କୁ କିଡନୀ ଜନିତ ରୋଗ ହୋଇଥିଲା । ତଥାପି ଏକ ସ୍ବତନ୍ତ୍ର ଟିମ୍ ଗଠନ କରି ଗାଁରେ ଯାଇ ରକ୍ତ ନମୁନା ସଂଗ୍ରହ କରାଯିବ ଏବଂ ପରବର୍ତ୍ତି ସମୟରେ ରୋଗର ଠାବ କରାଯିବାକୁ ପଦକ୍ଷେପ ନିଆଯିବ ବୋଲି ମାଥିଲି ସବଡିଭିଜନ ର ଭାରପ୍ରାପ୍ତ ସ୍ବାସ୍ଥ୍ୟକେନ୍ଦ୍ର ଅଧିକାରୀ ଡା. ଅମୀୟ କୁମାର ସ୍ବାଇଁ କହିଛନ୍ତି ।
